Lehdistötiedote 2.9.2005					    Vapaa julkaistavaksi heti

Polku-kokonaisuus luo reittejä Luova teollisuus -näyttelyn sisältöön ja ratkoo samalla saavutettavuuden ongelmia uusin keinoin 
16.9-23.10.2005 Helsingin Designmuseossa.

Taideteollisen korkeakoulun opiskelijoista koostuva kansainvälinen Huomioi kaikki -ryhmä suunnitteli ja toteutti Designmuseon tilauksesta Luova teollisuus -näyttelyn saavuttevuusratkaisut. Syntyi Polku, joka tuo 16.9 avautuvaan näyttelyyn mukaan esineiden käyttäjien tunteet ja muistot. 

Yhteisprojektista kehittyi mielenkiintoinen yhdistelmä saavutettavuus- ja näyttelysuunnittelua. Kävijän näyttelyelämys oli tärkeässä asemassa ja  parhaimmillaan Polku tarjoaa näyttelyvieraalle kokonaisvaltaisen kokemuksen. Kokemus on sekä tasa-arvoinen erilaisia kävijöitä kohtaan että jokaiselle kävijälle erilainen. 

Polun graafiset, fyysiset ja luovat ratkaisut tuovat Luova teollisuus -näyttelyn sisältämän tiedon mahdollisemman monen ulottuville. Apuna toimivat erilaiset menetelmät, kuten Braille-pistekirjoitus, saavutettavuutta korostavat tilaratkaisut, ääni, liikkuva kuva, kohokartat ja helppolukuiseksi tuotettu informaatio. Tietoa, taitoa ja tukea ryhmälle on tarjonnut mm. opetusministeriön Vammaiset ja kulttuuri -toimikunta.

Polkuun kuuluu erilaisten käytännön saavutettavuusratkaisujen lisäksi kolme pysäkkiä. Pysäkit tarjoavat tunteiden ja muistojen kautta yhtymäkohtia näyttelyn sisältöön ja tekevät siitä tiedollisesti saavutettavan. Pysäkkien muotoilu ja mediatuotanto edustaa samalla uudenlaisia esteettömyysratkaisuja. Pysäkit käsittelevät mm. tärkeiksi tulleita arkisia esineitä, uusien asioiden oppimista ja ihmisyyttä. Huomioi kaikki -ryhmä on koonnut kahden pysäkin aineiston vapaaehtoisilta osallistujilta, jotka edustavat mahdollisimman monenlaisia ihmisryhmiä.

Polku tarjoaa kävijälle reittejä näyttelyyn usealla tasolla. Graafinen suunnittelu tukee kävijän itse valitsemaa polkua näyttelytilassa ja sen tarjoamassa informaatiossa. Pysäkkien kokemukset yhdistyvät kävijän jokapäiväiseen elämään tarinoiden ja kokemusten kautta. Erilaisista näytteilleasettajista huolimatta kävijä voi rakentaa kokemuksestaan yhtenäisen omiin muistoihinsa ja tietoihinsa tukeutuen. Toivomme, että näyttelyssä saatu uusi tieto ei näin jää vain kertaluontoiseksi elämykseksi, joka unohtuu museon ovien sulkeuduttua.

Näyttelyn avautuessa saa päätöksen Polun pitkä suunnitteluprosessi, jossa opiskelijat ovat ratkoneet esteettömyyteen liittyviä haasteita ja löytäneet hedelmällisen tasapainon vapaan luovan prosessin ja saavutettavan suunnittelun (design-for-all) välillä. Myös ratkaisujen saumaton yhteensovittaminen näyttelyn muun sisällön ja museotilan rajoitteiden kanssa on tarjonnut ryhmälle monia oppimiskokemuksia. 

Polku on kävijän koettavissa oleva elämys ihmisten erilaisista tarpeista teollisen muotoilun tuottamien ratkaisujen ja tuotteiden suhteen. Samalla kävijää muistutetaan miten teollinen muotoilu liittyy meidän arkeemme.
Polku Luova teollisuus –näyttelyyn lähtee saavutettavuussuunnittelun perusajatuksesta, inhimillisyydestä.

Työryhmä:
Jana Eske, skenografi, Saksa
Reka Kiraly, graafinen suunnittelija, Unkari
Hanna Niemi-Hugaerts, tuottaja, Suomi
Nao Saito, skenografi, Japani
Marjo Mäenpää, johtava opettaja, Suomi

Lisää tietoa projektista ja Huomioi kaikki -ryhmästä:
http://mlab.uiah.fi/huomioikaikki
Lehdistötiedotteet, logo ja kuvia:
http://mlab.uiah.fi/huomioikaikki/tiedotteet.html
Ryhmä on tavattavissa näyttelyn avajaisissa 15.9.2005 klo 18.

Yhteystiedot:
Hanna Niemi-Hugaerts
hniemi@uiah.fi
040-7660321

--------------------------------------------------
Luova teollisuus
"Teollisella muotoilijalla on yrityksessä tärkeä rooli hänen auttaessaan tuotteelle asetettujen tavoitteiden ja määritysten saavuttamisessa luovan prosessin avulla. Kuluttaja kohtaa yleensä vain tämän prosessin tulokset ja on tietämätön siihen liittyvistä kokeiluista, kehitysaskelista, päämääräasetteluista ja kompromisseista. Kokeilut ja kehitysaskeleet ovat kuitenkin oleellinen osa lopputulosta ja tärkeitä puhuttaessa teollisesta muotoilusta.

Luova teollisuus –näyttely kertoo esimerkkitapauksin tästä teollisen prosessin oleellisesta osasta sekä historian että nykypäivän, sekä teollisuuden että muotoilijan näkökulmasta. Esimerkkitapauksia on seitsemän, joista kaksi on muotoilijaa ja viisi on yritystä.

Näyttelyssä tarkasteltavat kaksi muotoilijaa ovat teollisen muotoilun pioneeri Eero Rislakki ja 30-vuotta ammattilaisena toiminut Hannu Kähönen. Yritykset ovat Fiskars, Helkama, Luhta, Metso ja Nokia."

Näyttely on auki Designmuseossa (Korkeavuorenkatu 23):
ti 11-20, ke-su 11-18
ma suljettu 

Pääsymaksut: Näyttelyyn on vapaa pääsy.
Lisätietoa Luova teollisuus -näyttelystä ja Designmuseosta:
http://www.designmuseo.fi